Na temelju članka 71. Statuta Grada Drniša( “Službeni glasnik Grada Drniša” broj 2/21 i 2/22) Gradonačelnik Grada Drniša , dana 08. studenog 2024. godine, objavljuje

**JAVNI POZIV**

za dostavu ponuda za zakup adventskih kućica za obavljanje ugostiteljske i trgovačke djelatnosti tijekom božićnih i novogodišnjih blagdana –“Advent u Drnišu 2024.”

**1.** Predmet Javnog poziva je davanje u zakup šest montažnih kućica dimenzija 2,80mx2,30m (u najvišoj točci je visina 2,90 m) na lokaciji Gradski trg Poljana, za obavljanje ugostiteljske i trgovačke djelatnosti tijekom božićnih i novogodišnjih blagdana –“Advent u Drnišu 2024.” od 19. prosinca do 22. prosinca 2024. godine.

Kućice se daju u zakup najboljim ponuditeljima, a zakupci su ih dužani čuvati pažnjom dobrog gospodarstvenika, ne smije ih davati u podnajam niti vršiti bilo kakvu vrstu tehničke preinake. Grad Drniš će osigurati priključak električne energije bez naknade.

**2**. Radno vrijeme “Adventa u Drnišu 2024.” je od 17,30 do 24,00 sata.

**3.** Pravo na podnošenje ponude za zakup kućica imaju pravne i fizičke osobe koje ispunjavaju zakonom propisane uvjete za obavljanje ugostiteljske ili trgovačke djelatnosti, OPG-ovi i neprofitne organizacije - udruga koje promiču zaštitu povijesnog i kulturnog nasljeđa, a koje nemaju dospjelih nepodmirenih dugovanja prema Gradu Drnišu.

Sadržaj ponude:

* ime i prezime fizičke osobe, odnosno naziv pravne osobe s naznakom prebivališta odnosno sjedišta, podaci o odgovornoj osobi ponuditelja, telefon, e-mail.
* dokaz o registraciji za obavljanje djelatnosti: Izvod iz registra obrtnika, Izvod iz sudskog registra, rješenje o upisu u Upisnik obiteljskih gospodarstava, Statut udruge I rješenje nadležnog tijela za udruga ili Izvod iz registra Udruga, ili drugi odgovarajući dokaz u original ili preslici.
* potvrda Upravnog odjela za gospodarstvo, financije i društvene djelatnosti Grada Drniša o nepostojanju duga prema Gradu Drnišu.
* popunjen Ponudbeni list s ponuđenom cijenom zakupa i opisom usluge, ovjeren i potpisan

U slučaju da ponudu za korištenje kućice zajednički podnesu dva ili više subjekta svaki od ponuditelja obvezan je dostaviti odgovarajuće dokaze.

Nepotpune ponude i ponude zaprimljene nakon roka neće se razmatrati.

Javni poziv bit će objavljen na internet stranici Grada Drniša [www.drnis.hr](http://www.drnis.hr) i na oglasnoj ploči Grada Drniša, a rok za dostavu ponuda je zaključno do 20. studenog 2024. godine do 10:00 sati bez obzira na način dostave ponude. Ponuditelj sam odabire način dostave ponude i prihvaća rizika za dostavu ponude u roku.

Na ovaj Javni poziv ponuditelj se može javiti s ponudom za zakup samo za jednu kućicu.

Ponude se dostavljaju u pisanom obliku, neposredno ili preporučenom poštom na adresu:

**GRAD DRNIŠ**

**Trg kralja Tomislava 1**

**22320 Drniš**

s naznakom “za Javni poziv-Advent u Drnišu 2024.” – NE OTVARAJ.

**4.** Odluka o odabiru ponuditelja koji su ostvarili pravo na zakup adventske kućice bit će objavljena na internet stranici Grada Drniša [www.drniš.hr](http://www.drniš.hr) i na oglasnoj ploči Grada Drniša.

**5. Početni minimalni iznos zakupnine je =100,00 EUR-a za cijelo razdoblje Adventa odnosno od 19.12.2024. do 22.12.2024. godine.**

**6.** Za odabir zakupca iz ovog Javnog poziva, relevantna će biti uredna ponuda s najvećom ponuđenom cijenom zakupa kao i djelatnost koju ponuditelj obavlja odnosno usluga koju nudi, a sve s razlogom što obuhvatnije ponude.

**7.** Odabrani zakupci dužni su pristupiti sklapanju Ugovora o zakupu kućica najkasnije do 16. prosinca 2024. godine.

**8.** Odabrani zakupci dužni su obavljati djelatnost sukladno pozitivnim propisima Republike Hrvatske, poštivati propise o javnom redu i miru, propise o komunalnom redu, te obavljati djelatnost u duhu Božićnih i Novogodišnjih blagdana.

**9.** Odabrani zakupci su obvezni na pročelju kućice vidno istaknuti naziv tvrtke /obrta /OPG-a ili drugi naziv pod kojim posluje.

**10.** Odabrani zakupac je u obvezi za čitavog trajanja “Adventa u Drnišu 2024”. i propisanog radnog vremena biti otvoren i obavljati djelatnost.

**11.** Odabrani zakupac je u obvezi za čitavog trajanja “Advent u Drnišu 2024”. osigurati zaštitu od krađe i drugih oštećenja.

**12.** Zakupac je odgovoran je za svu štetu koja nastane na kućici za vrijeme korištenja kućice zbog njegovog propusta ili nepažnje.

**13.** Odabrani zakupac je dužan održavati kućicu i okolni prostor urednim i čistim te svakodnevno odlagati otpad u odgovarajuće posude za otpad (kontejnere).

**14.** Nadzor nad provedbom Ugovora o zakupu kućice provodit će Upravni odjel za prostorno uređenje, graditeljstvo, komunalno gospodarstvo i zaštitu okoliša.

**15.** Odabrani zakupac je dužan kućicu po završetku “Adventa u Drnišu 2024.”, a najkasnije do 23.12. 2024. godine do 12,00 sati očistiti, osloboditi od osoba i stvari te je predati Gradu Drnišu.

**16.** Sudjelovanjem u ovom Javnom pozivu ponuditelji pristaju na korištenje njihovih osobnih podataka u svrhu provedbe Javnog poziva, u skladu s Općom uredbom o zaštiti podataka (GDPR) i Zakonom o provedbi Opće uredbe o zaštiti podataka (NN 42/18).

KLASA: 610-01/24-01/4

URBROJ:2182-06-01/01-24-02

Gradonačelnik

mr.sc. Josip Begonja, v.r.